  Анжелика Тихонова корреспондент Ольга Черкасоваез Удмуртилэн Кун Кенешысьтыз тодосъя, дышетонъя, лулчеберетъя но егитъёслэн политиказыя ялан ужась ӧрилы тӧрое бырйизы. Депутатъёс со понна куараоссэс сётӥзы 28-тӥ южтолэзе элькун парламентлэн сессияз. Тодэ вайытом, ӧриен азьвыл кивалтӥсь Наталья Сударикова кат кылдытӥсь ёзэсысь кошкиз улосвылысь кивалтэтлэн тӧроезлэн воштӥсез луэменыз. ВАТСАН Черкасова Ольга Ивановна   Вордӥськиз 1960-тӥ арын 19-тӥ гудырикошконэ.  Йылпумъяз «Крезьгуръя дышетӥсь» ӧнеръя Глазкарысь В. Г. Короленко нимо дышетӥсьёсты дасянъя кун институтэз, «юринспруденция» ӧнеръя Калыкъёслэн эшъяськонзыя Росси университетэз.  1980-тӥ арын — Комсомольск-на-Амуре карысь 42 номеро школаын крезьгурлы дышетӥсь 1980-тӥ арын — Комсомольск-на-Амуре карысь 79 номеро нылпи садын визьнодась 1981-1982 аръёсы — Рубцовск карысь 10 номеро нылпи садын визьнодась 1984-1995 аръёсы — Глазкарысь 12 номеро нылпи садын визьнодась, крезьгуръя кивалтӥсь 1995-1999 аръёсы — Глазкарысь нылпи садэ ветлӥсьёсын ужанъя секторен кивалтӥсь, нылпиосты чеберлыкъя дышетонъя экспериментальной школа-центрен кивалтӥсьлэн дышетонъя но визьноданъя воштӥсез 1999-2003 аръёсы — Ижкарысь электромеханикая «Купол» заводысь пресс-центрлэн кивалтӥсез 2003-2007 аръёсы — ужез радъянъя управлениен кивалтӥсь, Удмурт Элькунысь Кун Кенешлэн аппаратэныз кивалтӥсьлэн воштӥсез — Удмурт Элькунысь Кун Кенешлэн аппаратысьтыз ужез радъянъя но ужкагазъёсын ужанъя управлениеныз кивалтӥсь. 2007-2012 аръёсы — Удмурт Элькунысь Кун Кенешысь мер политикая ялан ужась ӧрилэн тӧроез 2012-тӥ арысен — Удмурт Элькунысь Кун Кенешлэн витетӥ ӧтчамаз тодосъя, дышетонъя, лулчеберетъя но егитъёслэн политиказыя ялан ужась ӧрилэн кивалтӥсезлэн воштӥсез Тегъёс: Политика Ижкар Удмуртия КунКенеш депутатъёс интыужеюнматон  